**APSTIPRINU**

Rēzeknes novada Sociālā dienesta vadītājas vietniece

\_\_\_\_\_\_\_\_\_\_\_\_\_\_\_\_\_\_ I.Greivule-Loca

Rēzeknē, 2024.gada 15.februārī

**Rēzeknes novada Sociālā dienesta Specializētā automobiļa vadītāja**

**amata konkursa nolikums**

1. Šis nolikums nosaka Sociālā dienesta Specializētā automobiļa vadītāja amata konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA vakanču portālā publicē sludinājumu par to, ka Rēzeknes novada Sociālais dienests izsludina konkursu uz **Specializētā automobiļa vadītāja amatu (uz noteiktu laiku)**, kā arī norāda papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **līdz 2024.gada 5.martam plkst.16.30** (pieteikums saņemts Rēzeknes novada Sociālajā dienestā neatkarīgi no iesniegšanas veida).
4. Ar konkursa nolikumu var iepazīties Rēzeknes novada pašvaldības mājaslapā [www.[rezeknesnovads.lv](mailto:info@rezeknesnovads.lv)](http://www.rezeknesnovads.lv).
5. Specializētā automobiļa vadītāja galvenie pienākumi:

5.1. ievērot normatīvos aktus, tai skaitā Dienesta iekšējos normatīvos aktus, Dienesta un novada lēmumus un rīkojumus, darbinieku kopsapulces un administrācijas koplīgumu, kā arī personas datu aizsardzības prasības;

5.2. uzturēt tehniskā kārtībā aprūpes transporta līdzekli, veikt automobiļa tehniskās apskates;

5.3. regulāri aizpildīt ceļazīmes un nodot atskaites par izlietoto degvielu pamatojoties uz Rēzeknes novada pašvaldības 2022.gada 3.februāra noteikumiem Nr.4 „Par transportlīdzekļu izmantošanu un izdevumu uzskaites kārtību Rēzeknes novada pašvaldībā” ;

5.4. nodrošināt aprūpētāju un citu sociālajā aprūpē un sociālajā rehabilitācijā iesaistīto speciālistu nogādāšanu pie klientiem;

5.5. atbildēt par drošību automobilī brauciena laikā;

5.6. palīdzēt klientiem iekāpt un izkāpt no automobiļa veikt asistenta pienākumus, pārvadājot un pavadot klientus pie ģimenes ārsta vai uz ārstniecības iestādi;

5.7. nodrošināt guļošas personas fizisku atbalstu transportēšanas laikā;

5.8. būt lojālam Latvijas Republikai un tās Satversmei.

1. **Prasības pretendentam:**
   1. Vispārējā vidējā izglītība ;
   2. zināšanas par darbā izmantojamo tehnisko līdzekļu darbības principiem to lietošanas nosacījumiem;
   3. spēja patstāvīgi pildīt amata pienākumus un pieņemt lēmumus savas kompetences ietvaros;
   4. prasme strādāt komandā un veicināt sadarbību;
   5. valsts valodas zināšanas;
   6. B kategorijas vadītāja apliecība

7. Pretendentiem noteiktajā termiņā iesniegt dokumentus Rēzeknes novada Sociālajā dienestā, Atbrīvošanas aleja 95A, Rēzekne, vai sūtīt uz e-pastu: socialais.dienests@rezeknesnovads.lv, (ar norādi „Konkursam uz Specializētā automobiļa vadītāja amatu”) pieteikumu (motivācijas vēstuli) un šādus dokumentus:

7.1. amatam motivētu pieteikumus;

7.2. profesionālās darbības aprakstu (CV);

7.3. izglītību apliecinošu dokumentu kopijas;

7.4. autovadītāja apliecības kopija;

7.5. pieteikuma anketa.

1. Konkursa komisija, kuru izveido ar dienesta vadītājas rīkojumu, izskata pretendentu pieteikumus un iesniegtos dokumentus.
2. Konkursa komisija 3 darbdienu laikā pēc pretendentu pieteikšanās termiņa beigām izskata pretendentu pieteikumus un iesniegtos dokumentus.
3. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
4. Konkurss tiek organizēts divās kārtās:

11.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikumā izvirzītajām prasībām, ko apliecina iesniegtie dokumenti;

11.2. konkursa otrā kārta – darba intervija;

1. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.

Sociālā dienesta vadītājas vietniece I.Greivule-Loca